Lë ba kä kiɛ̈ɛ̈n ye tuaany de COVID-19 nyuɔɔth yaa biɔ̈ɔ̈k yedi?

Pɛɛi nïn 20 Pɛɛi de Dhorou

Naa ca tuaany në COVID-19 ku yïn cï pial baai, yïn lë ba pialdu biɔ̈ɔ̈k në guɔ̈pdu kene kuɔɔny bɔ̈ tënë dïktordu wɛ̈lɛ̈/ka raan/akutnhom ye muɔ̈ɔ̈k de pial bɛ̈i. Gätë kä kuun ye tuaany nyuɔɔth piny bï yï kuɔɔny na ye kä kuun ye tuaany nyuɔɔth lɔ ëke pieth, wɛ̈lɛ̈/ka naa ba dïtoor tïŋ wɛ̈lɛ̈/ka ba lɔ paanakïm.

Kä juëc ye lueel ke COVID-19 aye kuur ku kaa lë bïkë muknhïïm baai. Kɔc kɔ̈k tɔ̈u të rɛɛc bï keek tuaany arëët aakɔɔr dɔ̈c/yïlɛɛc yeke gaam në kɔc thook cïke lueel në raan/akutnhom ye käke pial bɛ̈i. Në këde wël juëc në bak de yeeŋa lë bï gam në dɔ̈c/yilɛɛc ye ke gam në kɔc thook ke COVID-19, nem [www.health.gov.au/covid19-translated](http://www.health.gov.au/covid19-translated)

## Lë ba kä kiɛ̈ɛ̈n ye tuaany nyuɔɔth kɔɔr bake gätpiny në ayï köl thok yedi?

Alë bï yïïn kuɔɔny naa yee kä kuun ye tuaany nyuɔɔth gätpiny në ayï köl në thɛɛr cïn ke tuaany. Gätë kä kuun ye tuaany de COVID-19 nyuɔɔth piny naa lɔ ke yï piɔl, rɛ̈ɛ̈rë ke yïn thöŋ, wɛ̈lɛ̈/ka bï lɔ ke rac. Yekënë alë bï yïïn kuɔɔny ku dïktordu anyic yee guɔ̈p tɔ̈u yedi. Në ayï köl yïn pial, gätë kee käkë piny:

* atuɔ̈c/alɛ̈ɛ̈thdu (ba them mɛn nɔŋ atuɔ̈c/alɛ̈ɛ̈th)
* yee dac wëëi yedi
* mɛn ye wëëi yic riɛl, wɛ̈lɛ̈/ka naa cïï wëëi rɔt ye dac looi
* naa ɣaalë ku ril ɣɔɔlic yedi
* naa nɔŋ kä kuk yï acueek ku nɛ̈kë
* naa nɔŋ akuɛmnhom/aɣarnhom
* naa yee rɔt yök ke yïn cï dhäär/dak
* naa yee ŋɔk wɛ̈lɛ̈/ka nɔŋ yäc/adhɔric.

Dïktordu alë bï yïïn thiëëc ba aliir de wëëidu biɔ̈ɔ̈k ku tände piɔ̈ndu (të pëëk piɔ̈ndu thin).

## Yeeŋö ba looi naa tɔ̈u kä kiɛ̈ɛ̈n ye tuaany nyuɔɔth ë ke lɔ ë ke juak röt wɛ̈lɛ̈/ka ca diɛɛr arëët?

Naa ca diɛɛr në kä kuun ye tuaany nyuɔɔth, yïn thiëcku ba dïktordu cɔɔl. Yïn lë ba National Coronavirus Helpline cɔɔl ëya dɛ̈t në 1800 020 080 ku ba cɛɛth de kä kuun ye tuaany nyuɔɔth yök në telepunic. Kuany alöc de 8 në këde käke wɛ̈ɛ̈r de wël yiic ye abac.

Naa lëu rɔt ba naŋ kä kor ye tuaany nyuɔɔth në jɔ̈k de tuaanydu ku ba bɛ̈n ke yïn cï tuaany arëët në ke thaar cï lɔ.

Cɔl ambulance naa nɔŋ gɛɛr de kee kä **ril yiic ye tuaany nyuɔɔth käkë**:

* bï wëëi yic riɛl
* ba ŋeep/thok yaa maŋök wɛ̈lɛ̈/ka ba nyin yaa ŋök
* nɛ̈k de guɔ̈p wɛ̈lɛ̈/ka nɛ̈k de pɛm
* bï dɛ̈l liɛɛr wɛ̈lɛ̈/ka bï dɛ̈l naŋ pïu, wɛ̈lɛ̈/ka bï dɛ̈l yaa maketh ku bï yï wɔ̈t guɔ̈p, dɛ̈l
* cït ke cï thuɔ̈ɔ̈r wɛ̈lɛ̈/ka bï rac arëët
* ba nhom yaa riɛɛr
* bï yic yaa riɛl ba dac pääc
* ba yaa laac amääth wɛ̈lɛ̈/ka ba cïï lac
* ba yaa ɣɔɔl në riɛm.

Naa nɔŋ kä dït arëët ye tuaany nyuɔɔth, duɔ̈në tït. Cɔl 000 (guɛu naa diäk) në këde ambulance ëlantiöŋtɛ̈i ku lɛ̈kë keek naa nɔŋ COVID-19 Naa cïï ye jam në thoŋ Dïŋlith, naa ca 000 cɔɔl, thiëc '‘ambulance’ ku rɛ̈ɛ̈rë në laany yic ku thiëc raan de wɛ̈ɛ̈r de thokic.

## Lë ba atuɔ̈c/alɛ̈ɛ̈th de guɔ̈pdiɛ̈ them yedi?

Yïn kɔɔr këde thëm de atuɔ̈c/alɛ̈ɛ̈th (thermometer) ba alɛ̈ɛ̈th/atuɔ̈c de guɔ̈pdu them. Naa cïn këde thëm de atuɔ̈c, ke yïn lë ba töŋ ɣɔɔc në ɣänke ɣɛɛc ke wal në telepunic wɛ̈lɛ̈/ka aliiric. Ɣän ke ɣɛɛc de wal alë bïkë bɛ̈i paandu. Ayï kë ye atuɔ̈c them ee wuɔ̈ɔ̈c, kuany kä ye yïïn lɛ̈k cök tënë akutnhom yenë loi yeen.

Naa ye atuɔ̈cdu 38 wɛ̈lɛ̈/ka lɔ nhial, ke yïn lë ba naŋ atuɔ̈c. Naa cï yekënë rɔt looi, ke yïn kɔɔ ba kɔc ye cɛɛth ke käŋ kedhie cɔɔl bï caathic ëlantöŋtɛ̈i.

## Lë ba nyic yedi mɛn ril wëëi diɛ̈ yic wɛ̈lɛ̈/ka ba cïï wëëi?

Naa ye wëëi du yic riɛl, yïn lë ba cïï wɛ̈ɛ̈i, bï wëëi yic riɛl thïn ku aɣeer, wɛ̈lɛ̈/ka ba rɔt yök ke yïn cïï aliir rɔ̈ŋ ye yök në gɔ̈yɔ̈ɔ̈ku yiic.

Yïn lë ba rɔt yök në yee kueer kënë:

* naa cathë
* naa ca nyuc
* naa jaamë.

Gätë piny naa yee yök ke wëëidu lɔ ke pieth, ke rac wɛ̈lɛ̈/ka tɔ̈u ye tëtöŋë, ku thaar kenë pɛɛi nïn.

## Lë ba them yedi mɛn yaa dac wëëi?

Alë ba wëëi kaadi cake looi them në moc-mooc kaa 60 (digika 1) ke yïn luui kë ya thaar them në telepunic. Yïn lë ba thaar luɔ̈ɔ̈i ëya dɛ̈t kenë ciin dɛ̈t de reu. Them ba lɔ̈ŋ ku yee wëëi në wëëi thɛɛrdu. Kuen keek yee naadi cïn ke wëëi në moc-mooc kaa 60 yiic (digika 1). Gätë piny ca wëëi kaadi looi në moc-mooc kaa 60 yiic (digika 1), ku pɛɛi nïn ku thaar.

Naa ye wëëidu yaa wëëi de 20-30 në digika tök yic, yekënë alë bï yïïn nyuɔɔth naaddɛ̈ ke yïn cie wëëi apieth. Naa cï yekënë rɔt looi, ke yïn kɔɔ ba kɔc ye cɛɛth ke käŋ kedhie cɔɔl bï caathic ëlantöŋtɛ̈i.

Naa cï wëëidu yaa wëëi wär 30 në digika tök yic, ke yïn lë ba naŋ wëëi cïï pieth dït arëët. Naa cï yekënë rɔt looi, ke yïn lë ba ambulance cɔɔl ëlantöŋtɛ̈i ku lɛ̈kë keek naadɛ̈ ke yïn nɔŋ COVID-19.

Ye dök kënë athiekic tënë kɔcdït. Kee kä wääc käkë aacïï runku ye nyuɔɔth wɛ̈lɛ̈/ka tände pialdu ku yïn kɔɔr ba rɔt mat thïn. Naa kuc yeen mɛn cïï ye wëëi apieth, cɔl akutnhom ye luui në käŋ kedhie ëlantöŋtɛ̈ï në këde cɛɛth ku lɛ̈kë keek mɛn nɔŋ COVID-19. Dïktordu wɛ̈lɛ̈/ka raan ye nyin tïït në kɔc tuaany alë bïkë wëëidu kueen ë ke ɣoi jɔt yïn yï pɛɛm jatnhial ku dhukpiny naa loi bidiö de thëm/telehealth.

## Lë ba aliir diɛ̈ɛ̈n de wëëi ku piɔ̈ndiɛ̈ them yedi (tände piɔ̈ndu)?

Naa cï dïktordu yïïn thiëëc ba të pëëk ë aliir duun de wëëi thïn ku wëëi de piɔ̈ndu (tände piɔ̈ndu) tïŋ, ke yïn kɔɔr kë yenë thëm de tände piɔ̈ndu kɔɔr ye cɔl oximeter. Thëm de tände piɔ̈ndu oximeter ee kë thiin ye kac në ciin duun ciɛl nhom wɛ̈lɛ̈/ka ciin de bäärnhom. Acïï yïïn ye nɔ̈ŋ ku kee digikaa nɔ̈ŋk abac ba them.

Yïn lë bï gäm këde thëm de tände piɔ̈ndu oximeter në dïktordu, paanakïm, wɛ̈lɛ̈/ka akutnhom dɛ̈t ye muɔ̈ɔ̈k bɛ̈i. Yïn lë ba töŋ ɣɛɛc në ɣän ke dɛɛc de wal në telepunic wɛ̈lɛ̈/ka aliiric, ku cɔk bïï ë paandu.

Duɔ̈ɔ̈në telepun pieth wɛ̈lɛ̈/ka thaar pieth luui bï yïn të pëëkë aliir de wëëidu nhom thïn.

Naa tiɛ̈ɛ̈të nyin në mɛnh nɔŋ tuaany de COVID-19 ku yïn cï thiëëc ba të pëëkë aliir de wëëiden nhom thïn biɔ̈ɔ̈k, yïn kɔɔr ba naŋ këde thëm de tände piɔ̈ndu oximeter cï looi ke ye këde mïth. Dïktordu wɛ̈lɛ̈/ka raan ye nyin tïït në kɔc tuaany abïkë jaamic kenë yïïn.

## Lë ba këde thëm de tände piɔ̈ndiɛ̈ oximeter luɔ̈ɔ̈i yedi?

1. Nyaai ë gɛɛr de malakiir tɔ̈u në yï riɔ̈ɔ̈p wɛ̈lɛ̈/ka riɔ̈ɔ̈p yeke nuɛɛt tënë ciin ba luɔ̈ɔ̈i (cii tɔ̈u ciɛɛl wɛ̈lɛ̈/ka ciin bäärnhom). Malakir tɔ̈u në yï riɔ̈ɔ̈p wɛ̈lɛ̈/ka riɔ̈ɔ̈p yeke nuɛɛt aye këde thëm pëën bïkë cïï lui apieth.
2. Nyuɔ̈ɔ̈cë ke yïn cök rɔt ku lääŋë në digiik kaa dhiëc ke yïn ŋot ke yï këc këde thëm de tände piɔ̈ndiɛ̈ oximeter luɔ̈ɔ̈i.
3. Këde thëm ee luui apieth naa tuc cin. Caathë tueŋ ku ciëën ku coth cinku bake cɔk tuc.
4. Liep këde thëm de tände piɔ̈ndiɛ̈ oximeter thok.
5. Nuaatë thok në ciin duɔ̈ɔ̈n bäärnhom/ciin ciɛl acän ciindu nhom abï thök thar de këde thëm jak. Riɔ̈ɔ̈pku ku nyinde këde thëm de tände piɔ̈ndiɛ̈ oximeter akɔɔr bïkë nhial yaa nyooth.
6. Muɔ̈kë ciindu ku riɔ̈ɔ̈pnhial.
7. Lääŋë ku wɛ̈ɛ̈i ë cï mɛn thɛɛr.
8. Te cïnë digika tök tëëk/lɔ, tïŋ nimra thiääk kenë kë cï looi de SpO2 . Ye nïmra kënë yenë kee të pëëkë aliir duun de wëëi thïn.
9. Gätë nimra duun ye të pëëkë aliir duun de wëëi nhom thïn piny ku pɛɛi nïn ku thaar.
10. Tïŋ nimra thiääk kenë PR (tände piɔ̈ndu) wɛ̈lɛ̈/ka kë ye BPM (gun de piɔ̈u në digika) nyuɔɔth. Ye nimra kënë yenë kee tände wëëidu (tände piɔ̈ndu).
11. Gätë nimra duun ye tände të pëëk de wëëidu nhom thïn nyuɔɔth piny ku pɛɛi nïn ku thaar.

Naa cïn kë kuen, wɛ̈lɛ̈/ka naa koor kë kuen në 95%, caathë cinku, löm wëëi koor ku them këde thëm në cin wääc (cii tɔ̈u ciɛɛl wɛ̈lɛ̈/ka ciin bäärnhom).

Të pëëkë aliir de wëëidu nhom thïn ee yaa 95% wɛ̈lɛ̈/ka lɔnhial. Naa koor awär yekënë, ë kee kën ye nyuɔɔth naadɛ̈ ke yïn kɔɔr thëm dɛ̈t wenë dïktordu wɛ̈lɛ̈/ka raan ye nyin tïït në kɔc tuaany, wɛ̈lɛ̈/ka ë ka pieth tënë yïïn ba tɔ̈u paanakïm.

* Naa ye kuɛ̈n de të pëëkë aliir de wëëidu nhom thïn tɔ̈u në 95% thar ke cïï rɔt waar, ke cɔk dïktoor wɛ̈lɛ̈/ka raan ye nyin tïït në kɔc tuaany tïŋ yïïn bï nyic naadɛ̈ ke të pëëkë aliir de wëëidu nhom thïn atɔ̈u në 95% thar piiny.
* Naa ye kuɛ̈n de të pëëkë aliir de wëëidu nhom thïn tɔ̈u në 92% thar ke cïï rɔt waar wɛ̈lɛ̈/ka tɔ̈u piiny arëët, cɔl 000 në këde ambulance ëlantöŋtɛ̈i.
* Naa ye wëëidu rëër në 120 wɛ̈lɛ̈/ka yee gut awär 120 në digika, cɔl ambulance ëlantöŋtɛ̈i.

Ye kë ye kɔc dɔk kënë athiekic tënë kɔcdït yee të yïndi yen pëëkë aliir de wëëi den nhom thïn ku wëëi yedi aye nyuɔɔth mɛn nɔŋ kä ye tuaany nyuɔɔth kor agut cï kä dït. Runku ku tände pialdu aye nyuɔɔth naadɛ̈ ke të pëëk keek thïn käkë acïï lë bï tände guɔ̈pdu ye lueel ku ka kɔɔr ba rɔt mat thïn. Naa kuc yeen mɛn nɔŋ kä ril yiic ye tuaany nyuɔɔth, cɔl akutnhom ye luui në käŋ kedhie ëlantöŋtɛ̈ï në këde cɛɛth ku lɛ̈kë keek mɛn nɔŋ COVID-19.

## Ke yïn luui këde thëm de tände piɔ̈ndiɛ̈ oximeter naa nɔŋ kïn de dɛ̈l col

Këde thëm de tände piɔ̈ndiɛ̈ ee luui ke tɛ̈ɛ̈u ɣɛɛr në dɛ̈ldu yic bï të pëëkë aliir duun de wëëi them në rimku yiic. Kä kɔ̈k cïke lueel ye yeen nyuɔɔth naadɛ̈ ke këde thëm de tände piɔ̈ndiɛ̈ alë bï cïï lui apieth naa nɔŋ kïn col de dɛ̈ldu. Aalë bïkë kuɛ̈n dït nyuɔɔth awär të pëëkë aliir de wëëi tɔ̈u në rimku yiic.

Naa nɔŋ kïn col de dɛ̈ldu, ke ŋot ke yïn luui këde thëm de tände piɔ̈ndu Kë thiekic ee ba të pëëkë aliir de wëëidu de rimku dac yaa tïŋ ba tïŋ mɛn lɔ kä kuun yee ke kueen piny. Gätë kä kuun cake kueen kedhie piny kenë pɛɛi nïn ku thaar.

## Lë ba tïŋ yedi ye piɔ̈ndiɛ̈ gut yedi ke cïn këde thëm de tände piɔ̈ndiɛ̈?

Ba gun de piɔ̈ndu tïŋ (tände piɔ̈ndu) ke cïn këde thëm de tände piɔ̈ndiɛ̈:

1. Lääŋë në digikaa kaa dhiëc ke yïn ŋot ke yï këc gun de piɔ̈ndu tïŋ
2. Tääu ë ciin duɔ̈ɔ̈n bäärnhom ku ciin ciɛl de ciin tök në ciin dɛ̈të thok në bul-bul cök
3. Ke cinku tɔ̈u amääth në cinthok, yïn lë ba gun de piɔ̈ndu kueen ca yök në moc-mooc kaa 60 yiic (digika tök). Yekënë yenë kee tände piɔ̈ndu.

## Kuɔɔny de COVID-19 në thoŋdu

Naa nɔŋ gɛɛr de thualat bake thiëëc, ke yïn lë ba kuɔɔny de COVID-19 yök në thoŋdu ke yïn cɔl National Coronavirus Helpline në 1800 020 080 Kuany alöc de 8 në këde käke wɛ̈ɛ̈r de wël yiic ye abac.